KINNITATUD

RMK õigus- ja hangete osakonna juhataja

käskkirjaga nr 1-47.3338/1

**HANKEDOKUMENT**

Riigimetsa Majandamise Keskus (edaspidi **Hankija**) teeb ettepaneku esitada pakkumus avatud hankemenetluses „**Elektrienergia ostmine 2025-2028**“ (viitenumber 290996) riigihanke alusdokumentides (RHAD) esitatud tingimustel.

1. **ÜLDINFO** 
   1. Kõik RHAD täiendavad üksteist. Mistahes dokumendis sätestatud kohustus, tingimus või nõue on pakkujale kohustuslik. RHAD koosnevad kõigist eRHRis käesoleva hanke raames avaldatud ja viidatud dokumentidest. Erinevuste korral hanketeates ja teistes RHADs esitatud teabe vahel lähtutakse hanketeates esitatust. Samuti, kui huvitatud isik ei ole esitanud hankemenetluse käigus küsimusi RHADs avastatud vastuolude, ebaselguste või puuduste kohta, on hankijal õigus raamlepingu sõlmimise ja täitmise käigus üleskerkinud vaidluste korral valida hankijale sobivam RHAD tõlgendus.
   2. Iga viidet, mille hankija teeb RHADs mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb RHADs ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või raamlepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.
   3. Riigihange ei ole osadeks jaotatud kuna tulenevalt hanke esemest ei ole see otstarbekas.
2. **RAAMLEPINGU ESE**
   1. Riigihanke esemeks on elektrienergia ostmine RMK-le ja tema tegevusega seotud tarbimiskohtadele vastavalt tegelikule tarbimisele hankedokumentides ja selle lisaks olevas raamlepingus toodud tingimustel ajavahemikul 01.04.2025 kuni 31.03.2028 börsihinnaga, millele lisandub müüja teenustasu (marginaal). Hankija ostab kogu (100% - sada protsenti) vajamineva elektrienergia taastuvenergiana, mis on elektrituruseaduse § 57 tähenduses toodetud taastuvatest energiaallikatest, vastavalt küsitud elektripaketile, millele lisandub Müüja marginaal.
   2. Riigihanke tulemusel raamlepingu sõlminud pakkuja osatab tagasi RMK päikeseparkide (näidatud lisas 1) poolt toodetud ja võrku müüdava elektrienergia. Tagasimüügi kogus 2024. aastal oli 22,4 MWh.
   3. Käesoleva hanke tulemusel ostetakse elektrienergiat hankelepingu (raamlepingu) alusel eeldatavalt **alates 01.04.2025.a. kuni 31.03.2028.a.** Hankemenetluse pikenemisel üle 01.04.2025, võib lepingu sõlmimise algusaeg olla hilisem.
   4. Raamleping sõlmitakse ühe pakkujaga. Elektrienergiat ostetakse olenevalt hankemenetluse kulgemisest alates 01.04.2025 kell 00.00 kuni 31.03.2028 kell 24:00.
   5. Raamlepingu eeldatava kogumahuga 15 GWh. Elektrienergiat ostetakse vastavalt reaalsele vajadusele, see tähendab, et hankijal on õigus nimetatud ostukogust ühepoolselt suurendada või vähendada vastavalt oma tarbimisvajadustele.
   6. Raamlepingu eseme tehniline kirjeldus on toodud lisas 1 – tehniline kirjeldus.
3. **PAKKUMUS**
   1. Pakkuja esitab RHR süsteemis täidetava pakkumuse maksumuse vormi.
   2. Pakkuja peab pakkumuse koostamisel ja esitamisel arvestama kõikide käesolevas tehnilise kirjeldus kui ka raamlepingu projektis esitatud tingimustega.
   3. Pakkumuse maksumus peab olema lõplik ja sisaldama kõiki kulusid vastavalt RHAD-le ning seal nimetamata kulusid, mis on vajalikud tööde nõuetekohaseks teostamiseks. Null või negatiivse väärtusega maksumusi ei ole lubatud kasutada ja sellised pakkumused on hankijal õigus lugeda mittevastavaks ning tagasi lükata.
   4. Hankija ei hüvita lepingu täitmisel pakkujale mingeid täiendavaid kulusid ega tee täiendavaid makseid.
   5. Huvitatud isik või pakkuja kannab hankemenetluses osalemisega seotud kogukulud ja -riski, kaasa arvatud vääramatu jõu (*force majeure*) toime võimalused.
   6. Juhul, kui pakkumuse esitab isik, kes ei ole Eesti äriregistri registrikaardi väljatrükile kantud isikuna, kellel on pakkuja seadusjärgne esindamise õigus, siis peab pakkuja esindaja hankija nõudmisel esitama seadusjärgse esindaja(te)poolse volikirja pakkuja esindamiseks. Kui pakkuja on registreeritud välisriigis, siis peab pakkumuse esitaja esitama hankija nõudel tõendi esindusõiguse olemasolu kohta.
4. **PAKKUMUSTE HINDAMINE**
   1. Hankija hindab vastavaks tunnistatud pakkumusi vastavalt riigihanke alusdokumentides nimetatud pakkumuste hindamise kriteeriumidele. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse. Hankija arvestab majanduslikult soodsaima pakkumuse väljaselgitamisel ainult pakkumuse maksumust ja tunnistab edukaks kõige madalama maksumusega (suurima punktisummaga) pakkumuse.
   2. Kui võrdselt madalama maksumusega (suurima punktisummaga) pakkumuse on esitanud rohkem kui üks pakkuja, siis heidetakse nende pakkujate vahel liisku. Liisuheitmise koht ja ajakava teatatakse eelnevalt pakkujatele ning nende seadusjärgsetel või volitatud esindajatel on õigus viibida liisuheitmise juures.
5. **KÕIKIDE PAKKUMUSTE TAGASILÜKKAMISE ALUSED JA HANKEMENETLUSE KEHTETUKS TUNNISTAMINE**
   1. Hankija võib lisaks RHS §-s 116 sätestatud juhtudele teha põhjendatud kirjaliku otsuse kõigi pakkumuste tagasilükkamise kohta kui ei ole tagatud piisav konkurents (laekub kaks või vähem pakkumust või vastavaks tunnistatakse ainult üks pakkumus).
   2. Hankijal on õigus hankemenetlus põhjendatud kirjaliku otsusega kehtetuks tunnistada. Põhjendatud vajaduseks võib olla eelkõige, kuid mitte ainult:
      1. kui tekib vajadus raamlepingu eset olulisel määral muuta;
      2. kui avatud hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või raamlepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;
      3. kui langeb ära vajadus teenuse tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt arengukava muutmisest;
      4. kui hankemenetluses on ilmnenud ebakõlad, mida ei ole võimalik kõrvaldada ega menetlust seetõttu õiguspäraselt lõpule viia.
6. **RAAMLEPINGU SÕLMIMINE**
   1. Raamlepingu sõlmitakse eeldatavalt alates **01.04.2025.a. kuni 31.03.2028.a.** ühe (1) majanduslikult soodsaima pakkumuse esitanud pakkuja vastavalt lisas 1 toodud raamlepingu kavandile.
   2. Raamlepingu eeldatav kogus on 15 GWh. Elektrienergiat ostetakse vastavalt reaalsele vajadusele, see tähendab, et hankijal on õigus nimetatud ostukogust ühepoolselt suurendada või vähendada vastavalt oma tarbimisvajadustele.
   3. Pakkumuses esitatud elektrienergia müüja teenustasu (marginaal) peab muutumatuna kehtima kogu lepinguperioodi (s.o. 01.04.2024 – 31.03.2028).
   4. Hankija soovib raamlepingu sõlmida mõistlikul esimesel võimalusel peale hankemenetluses lepingu sõlmimise võimaluse tekkimist ning edukas pakkuja kohustub lepingu allkirjastama koheselt peale hankijalt vastavasisulise ettepaneku saamist ja tagastama allkirjastatud raamlepingu hankijale viivitamatult peale selle allkirjastamist.
   5. Kui edukaks tunnistatud pakkuja ei allkirjasta või ei esita hankijale allkirjastatud raamlepingut 3 tööpäeva jooksul selle hankija poolt allkirjastamiseks esitamisest, võib hankija lugeda pakkumuse tagasivõetuks hankijast mitteolenevatel põhjustel ja kohaldada RHS § 119.
   6. Raamleping allkirjastatakse digitaalselt. Juhul, kui raamlepingu allkirjastamine digitaalselt ei ole võimalik (nt piiriülene pakkuja), saadab hankija edukaks tunnistatud pakkumuse esitanud pakkujale kaks hankija poolt allkirjastatud lepingu eksemplari. Raamleping loetakse kättesaaduks 3 kalendripäeva möödumisel selle elektroonilisest edastamisest arvates. Edukaks tunnistatud pakkumuse esitanud pakkuja peab ühe raamlepingu eksemplari allkirjastatult tagastama hankijale 5 tööpäeva jooksul raamlepingu kättesaamisest arvates. Hankija võib eduka pakkuja taotluse ja vajaduse korral raamlepingu tagastamise tähtaega pikendada. Kui pakkuja ei tagasta tema poolt allkirjastatud raamlepingut nimetatud tähtaja jooksul, võib hankija lugeda pakkumuse tagasivõetuks hankijast mitteolenevatel põhjustel ja kohaldada RHS § 119.
7. **LISATEABE SAAMINE**
   1. RHAD kohta saab selgitusi või täiendavat teavet ainult RHR kaudu, mis eeldab seda, et huvitatud isik registreerib end RHR-s vastava hankemenetluse juurde. Telefoni ega e-kirja teel küsimusi vastu ei võeta.
   2. Kui pakkuja avastab pakkumuse ettevalmistamise käigus RHAD-s vigu, vasturääkivusi, ebaselgusi või mitmeti tõlgendatavust, on ta kohustatud sellest koheselt hankijat RHR kaudu teavitama ja sellekohase küsimuse esitama. Kui pakkuja ei ole esitanud vastavaid küsimusi RHAD kohta, siis on hankijal õigus lähtuda hankija tõlgendusest.
8. **HANKEDOKUMENTIDE LOETELU**
   1. Lisa 1 – Raamlepingu (hankelepingu) vorm